rejauldu/bengali-wikipedia huggingface dataset:
নিউপোর্ট মার্কিন যুক্তরাষ্ট্রের রোড আইল্যান্ড অঙ্গরাজ্যের আকুইডনেক দ্বীপের একটি সমুদ্রতীরবর্তী শহর। ন্যারানগানসেট উপসাগরের  তীরে এটি অবস্থিত। শহরটি রোড আইল্যান্ডের রাজধানী প্রভিডেন্সের ৩৩ মাইল দক্ষিণ-পূর্বে, ম্যাসাচুসেটস অঙ্গরাজ্যের ফল রিভার শহরের ২০ মাইল দক্ষিণে, বস্টনের ৭৪ মাইল দক্ষিণে ও নিউ ইয়র্ক সিটির ১৮০ মাইল উত্তর-পূর্বে অবস্থিত। নিউ ইংল্যান্ড অঞ্চলে গ্রীষ্মকালীন অবকাশযাপন,  ঐতিহাসিক প্রাসাদোপম ভবন ও সমুদ্রযাত্রার সমৃদ্ধ ইতিহাসের জন্য নিউপোর্ট বিখ্যাত। টেনিস ও গলফ খেলার প্রথম মার্কিন উন্মুক্ত টুর্নামেন্ট এখানেই আয়োজিত হয়। ১৯৩০ থেকে ১৯৮৩ পর্যন্ত আমেরিকাস কাপ ক্রীড়া প্রতিযোগিতা এখানেই আয়োজিত হয়। এখানে সালভে রেজিনা বিশ্ববিদ্যালয় ও নিউপোর্ট নৌ স্টেশন অবস্থিত। নিউপোর্ট নৌ স্টেশনে মার্কিন নৌযুদ্ধ কলেজ ও সমুদ্রের নিচে যুদ্ধ প্রশিক্ষণ কেন্দ্র রয়েছে। নিউপোর্ট অষ্টাদশ শতাব্দীর অন্যতম বন্দরনগরী ছিল। ঔপনিবেশিক যুগের অনেক ভবন এখানেই অবস্থিত।https://books.google.com/books?id=DA9_v6Ma1a8C&source=gbs_navlinks_s  নিউপোর্ট শহর নিউপোর্ট কাউন্টির কাউন্টি আসন। আদালত প্রশাসন ও সীমানা সংশোধন ব্যতীত এর কোনো কার্যক্রম নেই। রাষ্ট্রপতি ডোয়াইট ডি. আইজেনহাওয়ার ও জন এফ কেনেডি রাষ্ট্রপতি থাকাকালীন এখানে যুক্তরাষ্ট্রের রাষ্ট্রপতির গ্রীষ্মকালীন আবাস ছিল। ২০১০ সালে এর জনসংখ্যা ছিল ২৪,৬৭২।https://www.census.gov/quickfacts/fact/table/newportcityrhodeisland/PST045219  ইতিহাস  ঔপনিবেশিক যুগ  thumb|400px|right|Newport, R.I. in 1730, New York Public Library  ১৬৩৯ সালে আকুইডনেক দ্বীপে নিউপোর্ট শহরটি প্রতিষ্ঠিত হয়। তখন একেই "রোড আইল্যান্ড" বলা হতো। আটজন ব্যক্তি নিউপোর্ট প্রতিষ্ঠা করেন। এরা হলেন- নিকোলাস ইস্টন, উইলিয়াম কোডিংটন, জন ক্লার্ক, জন কুগেশ্যাল, উইলিয়াম ব্রেন্টন, জেরেমি ক্লার্ক, টমাস হ্যাজার্ড  ও হেনরি বুল। অ্যান হাচিনসন ও তার অনুগামীরা পোর্টসমাউথে বসতি স্থাপন করেছিলেন। প্রতিষ্ঠাতাদের মধ্যে কেউ কেউ ঐ বসতি স্থাপনকারীদের মধ্যে একজন ছিলেন।  নিউপোর্ট রোড আইল্যান্ড অ্যান্ড প্রভিডেন্স প্ল্যান্টেশন উপনিবেশের চারটি আদি বসতির মধ্যে বৃহত্তম বসতি হিসেবে আবির্ভূত হয়। নিউপোর্টের প্রথম অধিবাসীরা ব্যাপটিস্ট মতবাদে দীক্ষিত হন। ১৬৪০ সালে জন কার্ক এখানে রোড আইল্যান্ডের দ্বিতীয় ব্যাপটিস্ট উপাসনালয় প্রতিষ্ঠিত হয়।  স্পেন ও পর্তুগালে ক্যাথলিক চার্চের আগ্রাসন হতে বাঁচতে ১৬৫৮ সালে ইহুদিরা এখানে আগমন করে। জেসুয়াট ইসরায়েল নামে তারা যে উপাসনালয় প্রতিষ্ঠা করে, সেটি যুক্তরাষ্ট্রের দ্বিতীয় প্রাচীনতম ইহুদি উপাসনালয়। টোরো সিনাগগে এর সদস্যরা মিলিত হন। এটি যুক্তরাষ্ট্রের প্রাচীনতম সিনাগগ।  ১৬৬৩ সালে প্রভিডেন্স ও রোড আইল্যান্ড উপনিবেশ রাজকীয় সনদ লাভ করে। বেনেডিক্ট আর্নল্ড নিউপোর্টে রোড আইল্যান্ডের প্রথম গভর্নর নির্বাচিত হন। ১৭৪১ সালে পুরাতন উপনিবেশ ভবনে রোড আইল্যান্ড সরকারের কার্যক্রম শুরু হয়। ১৯০৪ সালে প্রভিডেন্স শহরে প্রভিডেন্স ও রোড আইল্যান্ড বিধানসভার নির্মাণকাজ সম্পন্ন হলে সরকারের কার্যক্রম সেখানেই স্থানান্তরিত হয়।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:মার্কিন যুক্তরাষ্ট্রের প্রাক্তন অঙ্গরাজ্যের রাজধানী
মিশিং  বা ভৈয়ামর মিরি বা তাকাম একটি ভাষা যা মিচিং লোকের দ্বারা কথিত। মিচিং ভাষা প্রায় ৫ লাখ লোকের কথ্য ভাষা এবং মিশিং ভাষী লোকের অধিকাংশ আসামের লখিমপুর, শোণিতপুর, ধেমাজী, ডিব্রুগড়, শিবসাগর, যোরহাট, গোলাঘাট, এবং তিনসুকীয়া জেলায় বাস করে। মিচিং আগম কেবাং মিচিং ভাষার মুখ্য সাহিত্যিক অনুষ্ঠান।মিচিং আগম কেবাঙর ওয়েবসাইট  ভৌগোলিক বিচরণ মিশিং ভাষী লোক আসামে এবং অরুণাচল প্রদেশ বাস করে।ethnologue মিশিং ভাষী লোক আসামের যে জায়গাসমূহে বাস করে:  লখিমপুর  শোণিতপুর  ধেমাজি  ডিব্রুগড়  শিবসাগর  যোরহাট  গোলাঘাট  তিনসুকীয়া  মিশিং ভাষী লোক অরুণাচল প্রদেশের যে জায়গাসমূহে বাস করে:  ডাপোরিজো  পাসিঘাট  জিরো  তথ্যসূত্র  বিষয়শ্রেণী:আসামের ভাষা বিষয়শ্রেণী:ভারতের বিপন্ন ভাষা
তসলিমুদ্দীন আহমদ ছিলেন একজন বাঙালি সাহিত্যিক, আইনজীবী ও সমাজসেবক। ১৯১২ সালে ব্রিটিশ সরকার তাকে খান বাহাদুর উপাধিতে ভূষিত করে।   পরিচিতি  তসলিমুদ্দীন আহমদের জন্ম দার্জিলিং শহরে। তার পৈতৃক নিবাস ছিল অবিভক্ত বাংলার জলপাইগুড়ি জেলায় চন্দনবাড়ী গ্রামে, যা বর্তমানে বাংলাদেশের পঞ্চগড় জেলার বোদা উপজেলার অন্তর্গত। তার পিতার নাম মুন্সী মুহম্মদ তরিকুল্লাহ, যিনি ব্রিটিশ আমলে রাজস্ব অফিসার ছিলেন। তসলিমুদ্দীন ছিলেন তৃতীয় সন্তান। তার পরিবার “টি-ফ্যামিলি” নামে পরিচিত ছিল। তার বোন তাহেরন নেসা ছিলেন প্রথম মুসলিম গদ্য লেখিকা।   শিক্ষাজীবন  তসলিমুদ্দীন আহমদ শিক্ষাজীবনে একজন মেধাবী ছাত্র ছিলেন। নিজ গ্রাম চন্দনবাড়ী মডেল স্কুলে তার প্রাথমিক শিক্ষা সম্পন্ন হয়। সেখান থেকে বৃত্তিসহ রংপুর জিলা স্কুলে ভর্তি হন। ১৮৭৩ খ্রিষ্টাব্দে জিলা স্কুল থেকে কৃতিত্বের সঙ্গে তিনি প্রবেশিকা পরীক্ষায় উত্তীর্ণ হন। তিনি উচ্চশিক্ষা অর্জনের জন্যে কলকাতার গমন করেন। ১৮৭৭ সালে কলকাতার প্রেসিডেন্সি কলেজ থেকে বি.এ এবং ১৮৮২ সালে কলকাতা বিশ্ববিদ্যালয় থেকে বি.এল পাশ করেন।   কর্মজীবন  তসলিমুদ্দীন আহমদ বি.এল ডিগ্রি অর্জন করার পর ১৮৮৩ প্রথমে পূর্ণিয়া, দার্জিলিং ও জলপাইগুড়ি শহরে ওকালতি আরম্ভ করেন। এইসব এলাকায় তেমন সুবিধা করতে না পারায়, ১৮৮৯ সালে রংপুরে আগমন করেন এবং সরকারি উকিল হিসেবে যোগদান করেন।   সাহিত্যচর্চা  উচ্চশিক্ষা অর্জনের জন্য কলকাতায় অবস্থানকালে তিনি সাহিত্যচর্চার প্রতি আকৃষ্ট হন। বন্ধুরা মিলে ইসলাম নামে একটি মাসিক পত্রিকা প্রচার করতেন। এছাড়া নবনূর নামক পত্রিকায় তিনি তফসিরসহ কুরআনের কয়েকটি সুরার বঙ্গানুবাদ প্রকাশ করেন। রঙ্গপুর সাহিত্য পরিষৎ গঠনের উদ্দেশ্য ছিল: প্রত্নতাত্ত্বিক ও পুরাতাত্ত্বিক নির্দশন আবিষ্কার, ভাষা সম্পর্কে গবেষণা, কৃষ্টি ও শিল্পকলার চর্চা প্রভৃতি। কুরআন অনুবাদ (১৯২২–১৯২৫) তার জীবনের সর্বাপেক্ষা বড় কাজ। এছাড়া তার রচিত অন্যান্য গ্রন্থ হচ্ছে-   প্রিয় পয়গম্বরের প্রিয় কথা (১৯১৫)  জন্মোৎসব (১৯২৫)  সাহাবিয়া (১৯২৬)  সম্রাট পয়গম্বর (১৯২৮)  আল-হামরা বা লোহিত প্রাসাদ (এটি টেলস্ অব আলহামরা গ্রন্থের অনুবাদ)  জননুর (এটি ইংরেজি জ্যাননির গ্রন্থের অনুবাদ)  শাম বা সিরিয়া বিজয়  আরবী ব্যাকরণ  মরণের পরে ইত্যাদি   সমাজসেবা  তসলিমুদ্দীন সাহিত্যসেবার পাশাপাশি, একজন সমাজসেবক হিসেবেও খ্যাতি অর্জন করেন। তিনি রঙ্গপুরের প্রাচীন প্রতিনিধিত্বশালী সংগঠন “রঙ্গপুর মোহামেডান এসোসিয়েশন” (১৮৮৫), “রঙ্গপুর নুরল ঈমান জামাত” (১৮৯১) এবং ‘“রঙ্গপুর সাহিত্য পরিষদ” (১৯০৫) এর সক্রিয় সদস্য ছিলেন।   পরিবার  তসলিমুদ্দীন আহমদের স্ত্রীর নাম নঈমউন নেসা। চার পুত্রের মধ্যে তরীকুল আলম (১৮৮৯–১৯২৫) বাংলা সাহিত্যের অন্যতম বিশিষ্ট লেখক।   খেতাব  সমাজসেবায় বিশেষ অবদানের জন্য ব্রিটিশ সরকার ১৯১২ খ্রিষ্টাব্দে তাকে খান বাহাদুর উপাধি দেয়।   মৃত্যু  তসলিমুদ্দীন আহমদ ১৯২৭ সালের ২৪ মার্চ রংপুর শহরের মুন্সীপাড়ায় নিজ বাসভবনে ৭৫ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৮৫২-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:রংপুর জেলার আইনজীবী বিষয়শ্রেণী:বাঙালি আইনজীবী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রংপুর জিলা স্কুলের প্রাক্তন শিক্ষার্থী
সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। সীমিত ধারাবাহিক বা টেলিভিশন চলচ্চিত্রে সেরা অভিনেত্রীকে সম্মাননা প্রদানের জন্য এই পুরস্কার প্রদান করা হয়। ২৯তম গোল্ডেন গ্লোব পুরস্কার আয়োজনে প্রথম এই পুরস্কার প্রদান করা হয়। এই বিভাগ সৃষ্টির পূর্বে মিনি ধারাবাহিক বা টেলিভিশন চলচ্চিত্রের জন্য মূলত শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার বিভাগের সাথে প্রদান করা হত।  আমেরিকান ক্রাইম স্টোরি সর্বোচ্চ দুইবার এই পুরস্কার লাভ করে। এইচবিও টেলিভিশনের ধারাবাহিক ১৯ বার এই পুরস্কার লাভ করে। এই বিভাগের বর্তমান বিজয়ী ধারাবাহিক এইচবিওর চেরনোবিল।  পরিসংখ্যান একাধিকবার বিজয়ী ২ বার  আমেরিকান ক্রাইম স্টোরি  একাধিকবার মনোনীত  ৩ বার  ফারগো  ২ বার  আমেরিকান ক্রাইম  আমেরিকান ক্রাইম স্টোরি  আমেরিকান হরর স্টোরি  টপ অব দ্য লেক  নেটওয়ার্ক অনুযায়ী মোট পুরস্কার   এইচবিও - ১৯  এবিসি - ৭  সিবিএস - ৫  পিবিএস - ৪  এনবিসি - ৩  ফক্স - ৩   অ্যামাজন প্রাইম - ১  টিএনটি - ১  নেটফ্লিক্স - ১  শোটাইম - ১  সানড্যান্স টিভি - ১  হুলু - ১  আরও দেখুন  শ্রেষ্ঠ টিভি চলচ্চিত্র/মিনি ধারাবাহিক বিভাগে ক্রিটিকস চয়েস টেলিভিশন পুরস্কার  সীমিত বা সঙ্কলিত ধারাবাহিক বিভাগে প্রাইমটাইম এমি পুরস্কার  টেলিভিশন চলচ্চিত্র বিভাগে প্রাইমটাইম এমি পুরস্কার  তথ্যসূত্র  বহিঃসংযোগ    বিষয়শ্রেণী:গোল্ডেন গ্লোব পুরস্কার বিষয়শ্রেণী:সেরা সীমিত ধারাবাহিক বা টেলিভিশন চলচ্চিত্র বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
ডিজনি স্টার হল ২১ শতকের ফক্স মালিকানাধীন একটি ভারতীয় মিডিয়া ও বিনোদন কোম্পানি। এটার প্রধান সদর দফতর মুম্বই-এ অবস্থিত তবে প্রতিষ্ঠানটির অন্যান্য দুটি আঞ্চলিক অফিস শহর দিল্লি ও চেন্নাইয়ে অবস্থিত।  ডিজনি স্টার'র পোর্টফোলিও আটটি ভাষার মধ্যে মোট ৬০টি চ্যানেল রয়েছে।   মালিকানাধীন চ্যানেলসমূহ   চলমান চ‍্যানেল  চ‍্যানেল ভাষা বিভাগএশিয়ানেটমালয়ালমসাধারণ বিনোদনএশিয়ানেট প্লাসমালয়ালমসিনেমাএশিয়ানেট মুভিজমালয়ালমসিনেমাবেবি টিভিইংরেজিশিশুতোষবিন্দাসহিন্দিবিনোদনডিজনি চ্যানেলইংরেজি, হিন্দি, তামিল, তেলুগুশিশুতোষডিজনি ইন্টারন‍্যাশনাল এইচডিইংরেজিবিনোদনডিজনি জুনিয়র ইন্ডিয়াইংরেজি, হিন্দি, তামিল, তেলুগুশিশুতোষফক্স লাইফইংরেজি,বাংলা,হিন্দি, তামিল, তেলুগুজীবনযাপন সম্পর্কিতহাঙ্গামা টিভিহিন্দি, তামিল, তেলুগুশিশুতোষমার্ভেল এইচকিউইংরেজি, হিন্দি, তামিল, তেলুগুশিশুতোষন‍্যাশনাল জিওগ্রাফিক চ‍্যানেলইংরেজি,বাংলা, হিন্দি, তামিল, তেলুগুবিনোদননেট জিও ওয়াইল্ডইংরেজি, হিন্দি, তামিল, তেলুগুবন‍্য প্রানি সম্পর্কিতস্টার ভারতহিন্দিসাধারণ বিনোদনস্টার গোল্ডহিন্দিসিনেমাস্টার গোল্ড ২হিন্দিসিনেমাস্টার গোল্ড সিলৈক্টহিন্দিসিনেমাস্টার জলসাবাংলাসাধারণ বিনোদনজলসা মুভিজবাংলাসিনেমাস্টার মাতেলুগুসাধারণ বিনোদনস্টার মা মুভিজতেলুগুসিনেমাস্টার মা গোল্ডতেলুগুসিনেমাস্টার মা মিউজিকতেলুগুসঙ্গীতস্টার মুভিজইংরেজিসিনেমাস্টার মুভিজ সিলেক্টইংরেজিসিনেমাস্টার প্রভাহমারাঠিসাধারণ বিনোদনস্টার প্লাসহিন্দিসাধারণ বিনোদনস্টার স্পোর্টস ১ইংরেজিখেলাধুলাস্টার স্পোর্টস ২ইংরেজিখেলাধুলাস্টার স্পোর্টস ৩ইংরেজিখেলাধুলাস্টার স্পোর্টস সিলেক্ট ১ইংরেজিখেলাধুলাস্টার স্পোর্টস সিলেক্ট ২ইংরেজিখেলাধুলাস্টার স্পোর্টস ১ হিন্দিহিন্দিখেলাধুলাস্টার স্পোর্টস ১ তামিলতামিলখেলাধুলাস্টার স্পোর্টস ১ তেলুগুতেলুগুখেলাধুলাস্টার স্পোর্টস ১ কন্নড়কন্নড়খেলাধুলাস্টার স্পোর্টস ১ বাংলাবাংলাখেলাধুলাস্টার স্পোর্টস ১ মারাঠিমারাঠিখেলাধুলাস্টার স্পোর্টস ফার্স্টহিন্দিখেলাধুলাস্টার সুভারনাকন্নড়সাধারণ বিনোদনস্টার সুভারনা প্লাসকন্নড়সাধারণ বিনোদনস্টার উৎসবহিন্দিসাধারণ বিনোদনস্টার উৎসব মুভিজহিন্দিসিনেমাস্টার বিজয়তামিলসাধারণ বিনোদনস্টার বিজয় সুপারতামিলসিনেমাস্টার ওয়ার্ল্ডইংরেজিসাধারণ বিনোদনস্টার ওয়ার্ল্ড প্রিমিয়ারইংরেজিবিনোদন  বন্ধ চ‍্যানেল নামভাষাবিভাগস্টার ওয়ানহিন্দিসাধারণ বিনোদনলাইফ ওকেহিন্দিসাধারণ বিনোদনস্টার মুভিজ অ‍্যাকশনইংরেজিসিনেমাএফএক্সইংরেজিসাধারণ বিনোদনফক্স ক্রাইমহিন্দি, ইংরেজিবিনোদনস্টার স্পোর্টস ৪ইংরেজিখেলাধুলাস্টার নিউজহিন্দিসংবাদচ‍্যানেল ভিহিন্দিসঙ্গীতনেট জিও পিপলইংরেজিজীবনযাপন সম্পর্কিতন‍্যাট জিও মিউজিকইংরেজিসঙ্গীত  তথ্যসূত্র   STAR TV History   বহিঃসংযোগ    অফিসিয়াল ওয়েবসাইট  বিষয়শ্রেণী:২১ শতকের ফক্স সহায়ক বিষয়শ্রেণী:ভারতের গণমাধ্যম কোম্পানি বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:১৯৯০-এ প্রতিষ্ঠিত ভারতীয় কোম্পানি বিষয়শ্রেণী:ভারতের টেলিভিশন প্রযোজনা কোম্পানি বিষয়শ্রেণী:স্টার ইন্ডিয়া বিষয়শ্রেণী:ভারতের টেলিভিশন সম্প্রচার কোম্পানি বিষয়শ্রেণী:ভারতের টেলিভিশন কোম্পানি
মিশিগান ইয়ুথ আর্টস ফেস্টিভ্যাল ছিল মিশিগানের একটি বার্ষিক উত্সব যেখানে ৯-১২ গ্রেডের ৯০০ শিক্ষার্থীরা সৃজনশীল লেখা, নৃত্য, চলচ্চিত্র, কণ্ঠ সঙ্গীত, যন্ত্রসংগীত, দৃশ্যকলা এবং নাট্যকলার যেকোনো একটি শোকেস, কনসার্ট এবং কর্মশালায় অংশগ্রহণ করতো।    ইতিহাস  মিশিগান ইয়ুথ আর্টস ফেস্টিভ্যাল ১৯৬৩ সালে ইন্টারলোচেন সেন্টার ফর দ্য আর্টসের প্রতিষ্ঠাতা ড. জোসেফ ই. ম্যাডি দ্বারা আয়োজিত তরুণ সংগীতশিল্পীদের প্রতিভা প্রদর্শন হিসাবে প্রতিষ্ঠিত হয়েছিল।   বহিঃসংযোগ    মিশিগান যুব আর্টস ফেস্টিভ্যাল হোমপেজ  স্ট্রস ২০০৬ অনারারি চেয়ারপারসন হিসাবে মিশিগান ইয়ুথ আর্টস ফেস্ট খুলবেন  ডেট্রয়েট নিউজ: 'হুপ ড্রিমস' পরিচালক আর্ট উৎসবে অন্তর্দৃষ্টি প্রদান করেন  শিল্পের জন্য ন্যাশনাল এনডাউমেন্ট: ২০০৪ অনুদান পুরস্কার: রাজ্য তালিকা: মিশিগান যুব আর্টস ফেস্টিভ্যাল বিষয়শ্রেণী:মার্কিন যুক্তরাষ্ট্রের সঙ্গীত প্রতিযোগিতা বিষয়শ্রেণী:মিশিগানের সঙ্গীত উৎসব
রজনী শর্মা (জন্ম: ১০ই জানুয়ারি ১৯৮৪) একজন প্রাক্তন ভারতীয় রিদমিক জিমন্যাস্ট। তিনি আন্তর্জাতিক প্রতিযোগিতায় দেশের হয়ে প্রতিনিধিত্ব করেছিলেন।   জীবনী  ২০০৩ সালে বাকুতে অনুষ্ঠিত বিশ্বকাপে রজনীর অভিষেক হয়। পাঞ্জাবের রজনী শর্মা, ২০০৩ সালের ৩০শে ডিসেম্বর, মোহালিতে জাতীয় জিমন্যাস্টিকস চ্যাম্পিয়নশিপে সেরা রিদমিক জিমন্যাস্ট নির্বাচিত হয়েছিলেন, তিনি ভারতের জাতীয় চ্যাম্পিয়ন হয়েছিলেন। ২০০৪ সালের এপ্রিলে তিনি আবার আজারবাইজানের রাজধানীতে অনুষ্ঠিত বিশ্বকাপে অংশগ্রহণ করেন।  ২০০৫ সালে তিনি বাকুতে অনুষ্ঠিত বিশ্ব চ্যাম্পিয়নশিপের জন্য নির্বাচিত হন। ৬ই অক্টোবর বাকুতে ২৭তম রিদমিক জিমন্যাস্টিকস ওয়ার্ল্ড চ্যাম্পিয়নশিপের রিবন দল প্রতিযোগিতায় ভারতের রজনী শর্মা নৃত্য পরিবেশন করেন। সেখানে জসান দীপ কৌর, কোমল ঈশ্বর নাহার এবং সুরেখা রানার সাথে তিনি দলগতভাবে ৩১তম স্থান অধিকার করেছিলেন। তিনি অল-অ্যারাউণ্ডে ১২০তম স্থান, দড়িতে ১০৯তম স্থান, ক্লাবে ১১০তম স্থান এবং রিবনে ১০৯তম স্থান অধিকার করেছিলেন।  এক বছর পর তিনি মেলবোর্নে অনুষ্ঠিত কমনওয়েলথ গেমসের জন্য নির্বাচিত হন, যেখানে তিনি দলগতভাবে ৭ম এবং অল-অ্যারাউণ্ডে ২৬তম স্থান অর্জন করেন।   তথ্যসূত্র   বিষয়শ্রেণী:২০শ শতাব্দীর ভারতীয় নারী বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম
কলোনে ক্যাথিড্রাল জার্মানির নর্থ রাইন-ওয়েস্টফালিয়ায় কলোনে একটি ক্যাথলিক ক্যাথিড্রাল। এটি কলোনের আর্চবিশপ এবং কলোনের আর্কডোসিস প্রশাসনের আসন। এটি জার্মান ক্যাথলিক ও গোথিক স্থাপত্যের একটি বিখ্যাত স্মৃতিস্তম্ভ যা ১৯৯৬ সালে বিশ্ব ঐতিহ্যবাহী স্থান হিসাবে ঘোষণা করা হয়েছিল। এটি জার্মানির একটি দর্শনীয় স্থান এখানে  প্রতিদিন গড়ে ২০,০০০ মানুষকে এখানে ঘুরতে আসে এবং বর্তমানে লম্বা টুইন-কিক্ড গির্জার এর উচ্চতা ১৫৭ মিটার (৫১৫ ফিট) লম্বা।A Little Closer to Heaven , the official movie, Cologne Cathedral website. Retrieved 7 November 2010.  ১২৪৮ সালে কলোনের ক্যাথিড্রাল নির্মাণ কাজ শুরু হলেও ১৪৭৩ সালে এটি স্থগিত হয়। এবং ১৮৪০ সাল পর্যন্ত কাজটি পুনরায় শুরু হয়, ১৮৮০ সালে এ ভবনটি মূলত মূল মধ্যযুগীয় পরিকল্পনায় সম্পন্ন হয়। ক্যাথিড্রাল উত্তর ইউরোপের বৃহত্তম গোথিক গির্জার এবং দ্বিতীয়-দীর্ঘতম স্পিয়ার রয়েছে। দুটো বিশাল স্পিয়ারের জন্য টাওয়ারগুলি ক্যাথিড্রালকে বিশ্বের যে কোনও গির্জার বৃহত্তম ফ্যাসাদ দেয়। কোন মধ্যযুগীয় গির্জার গীর্জা ৩.৬:১ প্রস্থ অনুপাত সর্বাধিক উচ্চতা আছে।   কলোনের মধ্যযুগীয় নির্মাতারা তিনটি কিংবদন্তিদের আবাসস্থলের জন্য এই বিশাল কাঠামোটি তৈরী করা হয়েছিল এবং পবিত্র রোমান সম্রাটের জন্য উপাসনা করার স্থান হিসাবে এটির ভূমিকা পালন করেছিল। মধ্যযুগীয় সময়ের মধ্যে অসম্পূর্ণ থাকা সত্ত্বেও, কলোনি ক্যাথিড্রাল অবশেষে "ব্যতিক্রমী অভ্যন্তরীণ মূল্যের শ্রেষ্ঠ রচনা" এবং "মধ্যযুগীয় ও আধুনিক ইউরোপের খ্রিস্টান বিশ্বাসের দৃঢ়তা ও দৃঢ়তার জোরালো প্রমাণ" হিসাবে একীভূত হয়ে ওঠে।   কোষাগার ক্যাথিড্রালের একটি খিলান বা কোষাগার রয়েছে যা ১৩২২ সালে উচ্চ উপত্যকায় ভাবে নির্মিত হয়। এটি কালো মার্বেল দিয়ে তৈরি করা হয়েছিল এবং  এটি একটি কঠিন স্ল্যাবের উপরে ১৫ ফুট (৪.৬ মি) দীর্ঘ সামনে এবং পার্শ্বগুলি সাদা মার্বেল কুলুঙ্গি সঙ্গে আচ্ছাদিত করা হয় যা কেন্দ্রের ভার্জিন কোষাগারে সঙ্গে সেট করা হয়।Holladay, Joan. Iconography of the High Altar in Cologne Cathedral, (1989)  চার্চ সঙ্গীত কলোনি ক্যাথিড্রালের ট্রান্সসেপ্ট অরগান এবং ন্যাভ অরগান নামে দুটি পাইপ অঙ্গ রয়েছে যা ১৯৪৮ সালে এবং ১৯৯৮ সালে নির্মিত হয়েছে। এছারাও ক্যাথিডল অর্গানাইজেশনে জোসেফ জিমমারম্যান ক্লেমেন্স গঞ্জ (১৯৮৬-২০০১) এবং উইনফ্রয়েড বোনিগ (২০০১) রয়েছে।The World Peace Bell in Newport, Kentucky is larger, but turns around its center of mass rather than its top.  চিত্র সমাহার  আরও দেখুন  ক্রিসলার বিল্ডিং   উলঅর্থ বিল্ডিং   প্লাজা হোটেল   শেলবর্ন হোটেল   তথ্যসূত্র    বহিঃসংযোগ   বিষয়শ্রেণী:জার্মানির বিশ্ব ঐতিহ্যবাহী স্থান বিষয়শ্রেণী:জার্মানির ইতিহাস বিষয়শ্রেণী:প্রাক্তন বিশ্বের সবচেয়ে উঁচু ভবন বিষয়শ্রেণী:১৮৮০-এ জার্মানিতে প্রতিষ্ঠিত বিষয়শ্রেণী:জার্মানির ভূ-চিহ্ন বিষয়শ্রেণী:খ্রিস্টান স্থাপত্য
হাওয়ার্ড ব্রাশ ডিন ৩য় () (জন্ম ১৭ই নভেম্বর, ১৯৪৮) একজন মার্কিন রাজনীতিবিদ ও চিকিৎসক। তিনি বর্তমানে মার্কিন রাজনৈতিক দল ডেমোক্র্যাটিক পার্টির জাতীয় পর্যায়ের কেন্দ্রীয় সংগঠন ডেমোক্র্যাটিক ন্যাশনাল কমিটির চেয়ারম্যান।   জন্ম ও শিক্ষাজীবন    কর্মজীবন  রাজনীতিতে যোগ দেবার আগে ডিন ১৯৭৮ সালে আলবার্ট আইনস্টাইন কলেজ অভ মেডিসিন থেকে ডাক্তারি পাশ করেন। তিনি ১৯৮২ সালে ভার্মন্ট হাউজ অভ রেপ্রেজেন্টেটিভ্‌সে এবং ১৯৮৬ সালে লিউটেনেন্ট গভর্নর হিসেবে নির্বাচিত হন। দুইটিই ছিল অস্থায়ী পদ এবং তিনি চিকিৎসক হিসেবে কাজ চালিয়ে যান। ১৯৯১ সালে ডিন ভার্মন্টের গভর্নর হন। এরপর ডিন ঐ পদে আরও পাঁচ বার নির্বাচিত হন এবং তিনি ২০০৩ সাল পর্যন্ত ভার্মন্টের গভর্নর ছিলেন। ডিন ২০০৪ সালের মার্কিন রাষ্ট্রপতি নির্বাচনে ডেমোক্র্যাটিক পার্টির প্রার্থী মনোনয়ন প্রক্রিয়ার শুরুর দিকে বেশ এগিয়ে ছিলেন, যদিও পরে জন কেরির কাছে হেরে যান। তিনি ২০০৩ সালে মার্কিন যুক্তরাষ্ট্রের ইরাক আক্রমণের জোরালো প্রতিবাদ করেন। ডিন-ই প্রথম তার নির্বাচনী প্রচারণার ব্যয় মেটাতে ইন্টারনেটের মাধ্যমে ব্যাপক পরিমাণে তহবিল সংগ্রহের উদ্যোগ নেন; এই একই কৌশল পরবর্তীতে বারাক ওবামা ২০০৮ সালের নির্বাচনে কাজে লাগান। ডিন ২০০৫ সালের ফেব্রুয়ারি মাসে ডেমোক্র্যাটিক ন্যাশনাল কমিটির চেয়ারম্যান নির্বাচিত হন।   রাজনৈতিক জীবন    তথ্যসূত্র    বহিঃসংযোগ   বিষয়শ্রেণী:১৯৪৮-এ জন্ম বিষয়শ্রেণী:মার্কিন চিকিৎসক বিষয়শ্রেণী:ডেমোক্র্যাটিক ন্যাশনাল কমিটির চেয়ারপার্সন বিষয়শ্রেণী:ভার্মন্টের গভর্নর বিষয়শ্রেণী:মার্কিন রাজনীতিবিদ বিষয়শ্রেণী:২০০৪ মার্কিন যুক্তরাষ্ট্রের রাষ্ট্রপতি প্রার্থী বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ইয়েল কলেজের প্রাক্তন শিক্ষার্থী
সহায়তাপ্রাপ্ত প্রজনন প্রযুক্তি () হলো চিকিৎসাবিজ্ঞানের একটি শাখা, যার মাধ্যমে দম্পতি বা ব্যক্তি প্রাকৃতিকভাবে সন্তান ধারণে অক্ষম হলে তাদের সন্তান ধারণে সহায়তা প্রদান করা হয়। এই প্রযুক্তিতে ডিম্বাণু ও শুক্রাণুকে শরীরের বাইরে নিষিক্ত করা, ভ্রূণ প্রতিস্থাপন, এবং বিভিন্ন হরমোনীয় ও সার্জিকাল পদ্ধতি অন্তর্ভুক্ত।   ইতিহাস  ART-এর ইতিহাস ২০শ শতকের মাঝামাঝি শুরু হলেও, ১৯৭৮ সালে প্রথম সফল ইন ভিট্রো ফার্টিলাইজেশন (IVF)-এর মাধ্যমে "টেস্ট টিউব বেবি" জন্মগ্রহণের মধ্য দিয়ে এই প্রযুক্তির যুগান্তকারী অগ্রগতি ঘটে।   প্রধান প্রযুক্তি ও পদ্ধতি  সহায়তাপ্রাপ্ত প্রজনন প্রযুক্তির মধ্যে বিভিন্ন ধরণের পদ্ধতি অন্তর্ভুক্ত, যেমন:   ইন ভিট্রো ফার্টিলাইজেশন (IVF): ডিম্বাণু ও শুক্রাণুকে দেহের বাইরে নিষিক্ত করে ভ্রূণ তৈরি ও প্রতিস্থাপন।    ইন্ট্রাসাইটোপ্লাজমিক স্পার্ম ইনজেকশন (ICSI): একটি একক শুক্রাণু সরাসরি ডিম্বাণুর মধ্যে ইনজেক্ট করা হয়।    ইন্ট্রাইউটেরিন ইনসেমিনেশন (IUI): শুক্রাণু সরাসরি নারীর জরায়ুতে প্রবেশ করানো হয়।    ডোনার গ্যামেট: অন্য কোনো নারীর ডিম্বাণু বা পুরুষের শুক্রাণু ব্যবহারের মাধ্যমে নিষিক্তকরণ।    জার্মলাইন বা ভ্রূণ সংরক্ষণ: ভবিষ্যতের জন্য ডিম্বাণু, শুক্রাণু বা ভ্রূণ সংরক্ষণ করা।    সারোগেসি: অন্য একজন নারী ভ্রূণ ধারণ করে গর্ভধারণ সম্পন্ন করেন।   ব্যবহার  ART প্রযুক্তি বিভিন্ন ক্ষেত্রে ব্যবহৃত হয়, যেমন:   বন্ধ্যত্বজনিত সমস্যা    হরমোনীয় সমস্যা    ডিম্বাশয় বা শুক্রাণু সংক্রান্ত জটিলতা    সমলিঙ্গ দম্পতি বা একক ব্যক্তি দ্বারা সন্তান ধারণ    ক্যান্সার চিকিৎসার পূর্বে গ্যামেট সংরক্ষণ   সাফল্যের হার  সাফল্যের হার অনেক বিষয়ের উপর নির্ভর করে, যেমন রোগীর বয়স, ক্লিনিকের দক্ষতা, ও ব্যবহৃত পদ্ধতির ধরন। সাধারণত IVF-এর ক্ষেত্রে সাফল্যের হার ৩০–৫০% এর মধ্যে থাকে।   ঝুঁকি  সহায়তাপ্রাপ্ত প্রজনন প্রযুক্তির ক্ষেত্রে কিছু ঝুঁকি ও জটিলতা দেখা দিতে পারে, যেমন:   একাধিক গর্ভধারণ    ভ্রূণ ব্যর্থতা    গর্ভস্থ জটিলতা    মানসিক চাপ ও অর্থনৈতিক চাপ   ধর্মীয় ও সামাজিক প্রতিক্রিয়া  ART প্রযুক্তিকে কেন্দ্র করে বিভিন্ন ধর্মীয় ও সামাজিক বিতর্ক রয়েছে। ইসলাম ধর্মে স্বামী-স্ত্রীর মধ্যে ART পদ্ধতি অনুমোদিত হলেও ডোনার বা সারোগেট ব্যবহার গ্রহণযোগ্য নয়। খ্রিস্টান ও ইহুদি সম্প্রদায়েও বিভিন্ন মতামত রয়েছে। সামাজিকভাবে এটি অনেক ক্ষেত্রে গোপনীয়তা ও নৈতিকতার প্রশ্ন তোলে।   বাংলাদেশে অবস্থা  বাংলাদেশে ART প্রযুক্তি মূলত ব্যক্তিমালিকানাধীন ক্লিনিকের মাধ্যমে পরিচালিত হয়। ঢাকা, চট্টগ্রামসহ বড় শহরগুলোতে IVF, IUI, এবং অন্যান্য পদ্ধতির চর্চা রয়েছে। খরচ তুলনামূলকভাবে বেশি হলেও চাহিদা বৃদ্ধি পাচ্ছে।   আরো দেখুন   ইন ভিট্রো ফার্টিলাইজেশন    বন্ধ্যত্ব    সারোগেসি    গর্ভধারণ   উৎস   WHO – Assisted Reproductive Technologies Guidelines, 2023    বাংলাদেশ ইনফার্টিলিটি সোসাইটি, ২০২৪    Steptoe, P. C., & Edwards, R. G. (1978). Birth after the reimplantation of a human embryo. The Lancet, 312(8085), 366.  বিষয়শ্রেণী:চিকিৎসা বিষয়শ্রেণী:প্রজনন বিষয়শ্রেণী:সহায়তাপ্রাপ্ত প্রজনন প্রযুক্তি
২০১৮ সালের ১ নভেম্বর সন্দেহভাজন ইউনাইটেড লিবারেশন ফ্রন্ট অব আসাম (স্বাধীন) বা উলফা (স্বাধীন) জঙ্গিরা আসামের তিনসুকিয়া জেলার খেরবাড়ি গ্রামের কাছে ব্রহ্মপুত্র নদীর তীরে পাঁচ জন বাঙালি হিন্দুকে হত্যা করে। আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও এই গণহত্যার তীব্র নিন্দা করে এই হত্যাকাণ্ডের জন্য এনআরসি কর্মসূচিকে দায়ী করেন।   প্রেক্ষাপট  ১৩ অক্টোবর উলফা (ইন্ডিপেনডেন্ট) গুয়াহাটিতে একটি নাতিতীব্র বোমা বিস্ফোরণ ঘটিয়ে এনআরসি কর্মসূচিতে নাম না ওঠা বাঙালি হিন্দু শরণার্থীদের নাগরিক তালিকা থেকে বাদ দেওয়ায় প্রতিবাদী বাঙালি হিন্দু সংগঠনগুলির হুমকি দেয়। উলফা দাবি করে বাঙালি হিন্দু সংগঠনগুলি আসামের স্থানীয় অধিবাসীদের স্বার্থবিরোধী কাজ করছে এবং আসামের বিরুদ্ধে ষড়যন্ত্র করছে।   গণহত্যা  ২০১৮ সালের ১ নভেম্বর সন্ধ্যাবেলা খেরবাড়ি গ্রামে ছয়-সাতজন বাঙালি হিন্দু যুবক একটি দোকানে বিশ্রাম করছিলেন এবং লুডো খেলছিলেন। সন্ধ্যে সাড়ে আটটা নাগাদ পাঁচ-ছয় জন অপরিচিত বন্দুকবাজ সেখানে উপস্থিত হয় এবং সেই যুবকদের ঘিরে ধরে। তাদের নিয়ে যাওয়া হয় ধোলা-সাদিয়া সেতুর থেকে প্রায় ছয় কিলোমিটার দূরে ব্রহ্মপুত্র নদীর তীরে। বন্দুকবাজেরা সেই যুবকদের একটি সারে বসতে বাধ্য করে। ৮টা ৫৫ মিনিট নাগাদ সেই বন্দুকবাজেরা পয়েন্ট ব্ল্যাঙ্ক রেঞ্জ থেকে সেই যুবকদের উপর গুলি বর্ষণ করে। সাতজনের মধ্যে দু'জন সেখানেই মৃত্যুবরণ করেন। অপর দু'জন সংকটজনকভাবে আহত হন। তাদের হাসপাতালে নিয়ে যাওয়া হয়।  তিনসুকিয়া গণহত্যা কাণ্ডে মৃতদের মধ্যে অনন্ত বিশ্বাস (১৮), অবিনাশ বিশ্বাস (২৩) ও শ্যামলাল বিশ্বাস (৬০) একই পরিবারের সদস্য। অপর দু'জনের নাম সুবল দাস (৬০) ও ধনঞ্জয় নমশূদ্র (২৩)। আহত ব্যক্তির নাম সহদেব নমশূদ্র।   প্রতিক্রিয়া  আসামের মুখ্যমন্ত্রী সর্বানন্দ সোনোওয়াল এই গণহত্যার নিন্দা করেন। শিলচরের সাংসদ সুস্মিতা দেবও এই গণহত্যার নিন্দা করেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই হত্যাকাণ্ডের তীব্র নিন্দা করে এর জন্য এনআরসি প্রক্রিয়াকে দায়ী করেন।  সর্বভারতীয় তৃণমূল কংগ্রেস এই গণহত্যার প্রতিবাদে ২ অক্টোবর দুপুর ১টায় কলকাতায় একটি প্রতিবাদ মিছিলের আয়োজন করে। লোকসভা সাংসদ অভিষেক বন্দ্যোপাধ্যায় এই মিছিলের নেতৃত্ব দেন। যাদবপুর অঞ্চলের ৮বি বাস স্ট্যান্ড থেকে শুরু হয়ে মিছিল শেষ হয় হাজরা মোড়ে। সেখানে আয়োজিত জনসভাতেও অভিষেক বন্দ্যোপাধ্যায় "বিজেপি-শাসিত রাজ্যগুলিতে নিরাপরাধ বাঙালিদের নৃশংস হত্যাকাণ্ডের নিন্দা" করেন। তৃণমূল কংগ্রেস উত্তর ও দক্ষিণবঙ্গের বিভিন্ন অঞ্চলে প্রতিবাদ মিছিলের ঘোষণা করে। অন্যদিকে অল আসাম বেঙ্গলি ইউথ স্টুডেন্টস ফেডারেশন ১২ ঘণ্টার তিনসুকিয়া বনধের ডাক দেয়। আরো দেখুন  মান্দাই গণহত্যাকাণ্ড  গোরেশ্বর গণহত্যাকাণ্ড  খয়রাবাড়ি গণহত্যাকাণ্ড  বাগবের গণহত্যা  উত্তর কামরূপ গণহত্যাকাণ্ড  হোজাই গণহত্যাকাণ্ড  নিচলামারি গণহত্যাকাণ্ড  শিলাপাথর গণহত্যাকাণ্ড  কমলনগর হত্যাকাণ্ড  বোরোল্যান্ড গণহত্যাকাণ্ড ২০১৪  কোকড়াঝাড় গণহত্যাকাণ্ড ২০১২  নেলি হত্যাযজ্ঞ   তথ্যসূত্র   বিষয়শ্রেণী:বাঙালি হিন্দু গণহত্যা বিষয়শ্রেণী:তিনসুকিয়া জেলা বিষয়শ্রেণী:আসামের ইতিহাস (১৯৪৭-বর্তমান) বিষয়শ্রেণী:ভারতে জাতিগোষ্ঠী নিধন বিষয়শ্রেণী:২০১৮-এ ভারত বিষয়শ্রেণী:এশিয়ায় জাতিগোষ্ঠী নিধন বিষয়শ্রেণী:ভারতে গণহত্যা বিষয়শ্রেণী:২০১৮-এ ভারতে খুন বিষয়শ্রেণী:২০১৮-এ এশিয়ায় খুন বিষয়শ্রেণী:আসামে বাঙালি গণহত্যা
থাম্ব|উশাকভের উড়ুক্কু ডুবোজাহাজ উড়ুক্কু ডুবোজাহাজ এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।   ইতিহাস   দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অনুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।  ১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)।BERNHARD C.F. KLEIN COLLECTION, "Reid RFS-1", No. 6559. Reid RFS-1 (N1740) ; 1000aircraftphotos.com (accessed 12 July 2010) উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।http://www.aerofiles.com/_ra.html see Reid, Ashbury Park NJ (subheading)   তথ্যসূত্র    গ্রন্থপঞ্জি   The Flying Submarine: The Story of the Invention of the Reid Flying Submarine, RFS-1 by Bruce Reid,    বহিঃসংযোগ   The U.S. Navy and Flying Submarines   Reid Flying Submarine  বিষয়শ্রেণী:ডুবোজাহাজ বিষয়শ্রেণী:যুদ্ধযান বিষয়শ্রেণী:ধরন অনুযায়ী বিমান বিষয়শ্রেণী:পরীক্ষামূলক যানবাহন বিষয়শ্রেণী:ধরন অনুযায়ী ডুবোজাহাজ